ઘણા એવું માને છે કે બિલ્ડર અથવા ડેવલપર જે પ્રીમિયમ ગવર્નમેન્ટને ચૂકવતા હોય છે એ આખરે તો ગ્રાહકના ખિસ્સામાંથી જ જાય છે. આને લીધે શહેરના ઘણા ઊભરતા પ્રોજેક્ટને હાનિ પહોંચશે. હૅબિટેટ ગ્રુપના ચૅરમૅન અને મૅનેજિંગ ડિરેક્ટર મિહિર ધ્રુવ કહે છે, ‘ડેવલપરો દ્વારા થતો ડેવલપમેન્ટ કન્ટ્રોલ રૂલ્સનો દુરુપયોગ કાબૂમાં રાખવા ગવર્નમેન્ટે આ અમેન્ડમેન્ટ લેવાનું પગલું લીધું છે. જ્યાં સુધી મધ્યમ વર્ગની વાત છે તો એ સમજી લેવું જોઈએ કે ચર્ચગેટથી બોરીવલીના વિસ્તારમાં ડેવલપર એક બીએચકેના ફ્લૅટ નથી બનાવતા, પણ વીટીથી મુલુંડની વચ્ચે એની ખૂબ જ ડિમાન્ડ છે એટલે આ અમેન્ડમેન્ટ આ વિસ્તારને અસર કરશે. વળી ફ્લૅટની કિંમત ડિમાન્ડ અને સપ્લાયના ગૅપને કારણે પણ વધી ગઈ છે. એટલી હદે કે અફૉર્ડેબલ સેક્ટરનો અર્થ પણ બદલાઈ ગયો છે. ગવર્નમેન્ટ ઑથોરિટી મુંબઈને એક વલ્ર્ડ ક્લાસ શહેર બનાવવા ઇચ્છે છે, પણ તે એ ભૂલી ગઈ છે કે વલ્ર્ડ ક્લાસ શહેરમાં એફએસઆઇ પર મર્યાદા નથી હોતી. આ પગલું હકીકતમાં કોઈ પણ રીતે રિયલ એસ્ટેટ સેક્ટરના ભાવ ઓછા કરવામાં મદદ નથી કરતું.’